एईएन के ट्रांसफर पर रोक सरकार से मांगा जवाब
झुंझुनूं | राजस्थानसिविल सेवा अपील अधिकरण जयपुर ने पीडब्ल्यूडी के दो सहायक अभियंताओं के ट्रांसफर पर रोक लगाते हुए विभाग से जवाब तलब किया है। विभाग ने नौ फरवरी को बुहाना में कार्यरत एईएन राकेश कुमार का चिड़ावा तथा चिड़ावा में कार्यरत एईएन राधेश्याम मीणा का बुहाना तबादला कर दिया था। दोनों अभियंताओं ने अधिकरण के समक्ष याचिका लगाई। बहस के दौरान एडवोकेट संजय महला ने राजनीतिक द्वेषता के आधार पर किए गए ट्रांसफर को मनमाना बताते हुए रोक लगाने की मांग की। अधिकरण ने इस पर रोक लगा दी। इस मामले में विभाग के मुख्य अभियंता एवं अति. सचिव, अधीक्षण अभियंता तथा अधिशाषी अभियंता झुंझुनूं से जवाब मांगा गया है।
bho_Deva hin_Deva